stanford-oval/wikipedia huggingface dataset:
צ'נגדו J-20
רקע ופיתוח

מטוס J-20 צֶ'נְגּדּוּ, המכונה "דרקון אימתני", בוסס על תוכנית הפיתוח האווירית J-XX שפעלה בשנות התשעים המאוחרות. ב-2008, לאחר השוואת חברות במסגרת מכרז שפרסמה, ממשלת סין הורתה לקבוצת התעשייה האווירית צ'נגדו לפתח את המטוס המיועד. ב-2009, קצין בכיר בחיל האוויר של צבא השחרור העממי העריך שטיסת הבכורה של אבטיפוס המטוס תתרחש ב-2011 ושהמטוס יכנס לשירות מלא עד 2019. ב-22 בדצמבר 2010 התקיים ניסוי הסעה של המטוס. כעבור שלושה חודשים התקיימה טיסת הבכורה מעל שמי צֶ'נְגְדוּ, בירת מחוז סצְ'ואן.
עד 2014 עבר המטוס סדרת פיתוחים, שכללו הוספת טכנולוגיית חמקנות וחיישנים בספקטרום תת-אדום. באוקטובר 2017, הטלוויזיה הממלכתית הסינית הודיעה כי המטוס מוכן לשירות ולייצור המוני ובנוסף הוא מוכן לפעילות קרבית. בינואר 2019 החלו להתפרסם שמועות על פיתוח דגם חדש של המטוס המיועד לכלול סגולות ביצועיות בעבור הפצצה טקטית ולוחמה אלקטרונית. כמו כן הדגם החדש נועד לכלול צוות של שני אנשים והנעת סילון מתוצרת תאגיד התעופה שֶׁנְיָאנְג.
ביולי 2020 פורסם לציבור הפיתוח של דגם J-20B, שנרשם כי יכולתו המוספת היחידה היא הנעה וקטורית. לא פורסם הסוג המדויק של המנוע החדש. בינואר 2021 פורסם ב'מגזין הבוקר של דרום סין' (South China Morning Post), שמשרדיו יושבים בהונג קונג, כי סדגמים החדשים של המטוס הנמצאים בפיתוח, ההנעה הסילונית של המנוע סאטורן AL-31 (מתוצרת רוסית), יוחלף במנוע WS-10C (מתוצרת תאגיד התעופה שֶׁנְיָאנְג). הדגם הכולל של המנוע החדש פורסם לראשונה כמייצג ראווה אווירי בספטמבר 2021. עוד בינואר 2021 פורסם גם בידי תאגיד התעשייה האווירית של סין תרשים דגם של המטוס הכולל תא טייס לשני אנשים. בטיסת הבכורה של הדגם המשופר באוקטובר 2021 היה זה למטוס החמקן הראשון בעולם עם שני מושבים.
מאפיינים > מאפיינים כלליים של המטוס

משטחי קנארד של המטוס נעים בזווית דו-מישורית בולטת ואחריהם הרחבות הקצוות של המטוס מתמזגות לתוך כנף דלתא. בחלק האחורי של המטוס ישנם סנפירים תאומים כלפי חוץ הנעים כל הזמן ומפלטי מנוע נמוכים. כשל עיצוב ניכר של המטוס הוא חוסר-יציבות גבוה. מכאן שיש צורך בהנעה וקטורית בזווית התקפה גבוהה, שבה זנב מטוס קונבנציונלי מאבד מההשפעה שלו. במקביל משטחי הקנארד יכולים להסיט את תנועת המטוס מול זווית ההתקפה, ובכך לשמור על שליטה. העיצוב של הקנארד ידוע גם כמספק ביצועים על-קוליים מיטביים, ביצועי פניות על-קוליים ומעברים בין מהירויות מצוינים וביצועי נחיתה קצרים משופרים בהשוואה לעיצוב כנפי הדלתא הרגיל.
הרחבות של קצוות המטוס ותומכים בהרמת גוף המטוס משולבים כדי לשפר את הביצועים בפריסת קנארד. לדברי המעצב הראשי של המטוס, השילוב מייצר פי 1.2 מתנופת ההתרוממות באוויר של כנף דלתא רגילה, ופי 1.8 יותר כוח עילוי מתצורת דלתא טהורה בגודל שווה ערך. המעצב טוען ששילוב כזה מאפשר שימוש בכנף קטנה יותר, ומפחית את הדרישות האווירודינמיות להגעה למהירות על-קולית מבלי להתפשר על מאפייני הגבהה בתנופת התרוממות לאוויר שהם חיוניים לביצועי הזוויות גוף של המטוס בעת סיבוב. השימוש בחופה חסינה לירי, משטחי בקרת טיסה נרחבים ותצורת קנארד לבקרת זווית תקיפה מצביעים כולם על מטרתו של המטוס לפעול במשימות עליונות אווירית ובאינטראקציות בטווח החזותי. למטוס יכולת תמרון דומה לזאת של הצ'נגדו J-10 תוך שביצועיו טובים משמעותית בתחום החמקנות ובטיסה בגובה נמוך. ה-J 20 הוא מטוס קרב המיועד לעליונות אווירית רב-משימתית, כאשר תפקידו הביצועי העיקרי, כמטוס יירוט הוא רק אחת מאפשרויות הפעולה שלו.
מאפיינים > אוויוניקה וקוקפיט

האוויוניקה של J-20 שואפת להשיג מודעות למצב השטח הסובב את המטוס בהתמודדות מול חמקנים שונים באמצעות היתוך חיישנים מתקדם ושימוש בהתגנבות ולוחמה אלקטרונית. J-20 כולל חבילת אוויוניקה משולבת המורכבת מחיישנים רב-ספקטרליים המסוגלים לספק כיסוי כל-כיווני. מידע רשמי על סוג המכ"ם שמטוסי J-20 מסווג לציבור בידי הצנזורה של רשויות השלטון בסין. כמה אנליסטים העריכו שמטוסי J-20 השתמשו במכ"ם מסוג 1475 (KLJ-5) הפועל על בסיס מערך סריקה אלקטרוני (AESA) עם מודל שידור/קליטה 1856, אך מידע עדכני יותר חשף שמכ"ם זה תוכנן למעשה עבור גרסאות משודרגות של J-11D. אנליסטים אחרים מציינים כי בהתבסס על חתך האף של J-20 ונתונים ידועים על משטח של מודל שידור/קליטה יחיד במערכת המכ"ם AESA של ה-J-16, סביר להניח שמטוסי J-20 מתאימים למודולי שידור/קליטה מתקדמים יותר שנעים בין 2,000 ל-2,200.
אבות טיפוס לאחר יישום טיסת הבכורה ודגמי ייצור כוללים חתך אף מתוקן עם מערכת מיקוד אלקטרו-אופטית/תת-אדומה וחבילת תקשורת מתקדמת על גבי המטוס המאפשרת לו לקשר נתונים עם פלטפורמות ידידותיות אחרות בשירות, כגון אזהרה מוקדמת לתנועת מלט"ים. שישה חיישנים אלקטרו-אופטיים יכולים לספק כיסוי של 360 מעלות לטייס עם מערכת היתוך מידע מחיישנים המשלבת אות מכ"ם עם תמונת תת-אדום על מנת לספק מודעות מצב טובה יותר. שילוב חבילת התקשורת, החיישנים ותמונת המצב התת-אדומה דומה למערכת האוויוניקה שפיתחה חברת לוקהיד מרטין במטוס F-35 לייטנינג II. המטוס כולל תא טייס מזכוכית משוריינת, עם מסך מגע צבעוני אחד עם גביש נוזלי (LCD), שלושה צגי עזר קטנים יותר, ותצוגת עילית הולוגרפית (HUD) בעלת זווית רחבה. גודל מסך ה-LCD הראשי הוא 610 מ"מ על 230 מ"מ.
מאפיינים > חימוש

מפרץ הנשק הראשי מסוגל להכיל טילי אוויר-אוויר קצרים וארוכים בעוד שני מפרצי הנשק הצדדיים הקטנים מאחור כניסות האוויר מיועדות לטילי אוויר-אוויר לטווח קצר (טיל PL-10 נמצא בשימוש עיקרי). מפרצים צדדיים אלו מאפשרים סגירה של דלתות המפרץ לפני ירי הטיל, ובכך מאפשרים את ירי הטיל בזמן הקצר ביותר וכמו כן תורמים ליכולת החמקנות. על פי דיווחים שונים, ה-J 20 לא כולל תותח אוטומטי פנימי או תותח סיבובי, מה שמצביע על כך שהמטוס לא נועד לשמש בהתערבויות של קרבות אוויר לטווח קצר עם מטוסים אחרים, אלא להתמקד עליהם מטווחים ארוכים עם טילים תואמים. לפי הערכות זרות מחוץ לסין, המטוס ישתמש ככל הנראה בטילי אוויר-אוויר ובטיל אוויר-קרקע כדי להשתתף בקרבות עליונות אווירית עם מטוסים אחרים, כמו גם להשמיד נכסים מוטסים בעלי ערך גבוה בעודם על הקרקע. משימות משלימות עשויות לכלול שיגור טילים נגד קרינה ותחמושת אוויר-קרקע למשימות תקיפה מדויקות.
בעוד שעיקר הנשק בדרך כלל נישא מתחת לגוף המטוס המרכזי, הכנפיים כוללות ארבע מתלי חימוש להרחבת טווח ההובלה ולנשיאת מכלי דלק עזר. עם זאת, בדומה ל-F-22 ראפטור האמריקאי, ה-J 20 לא צפוי לשאת מכלי דלק למשימות קרב בשל פגיעותו בתצורה כזו, ולכן תצורה זו נשארת בעלת ערך עבור פעולות בזמן שלום, כגון מעבר בין בסיסי אוויר. המטוס מסוגל לשאת ארבעה טילי אוויר-אוויר לטווח בינוני/ארוך במפרץ ראשי וטיל אחד לטווח קצר בכל מפרץ נשק מהמתלים בכנפי המטוס.
מאפיינים > הנעה

ה-J-20 נכנס לייצור מופעל על ידי גרסה של סאטורן AL-31, מנוע מייצור רוסי שהושק במקור לחיל האוויר הסובייטי. היה זה פתרון זמני טרם השלמת הפיתוח של מנוע סילון על-קולי מתוצרת סינית. בינתיים הדגם הראשון של המטוס הוטס עם ההנעה של ה-AL 31, והוא לא כלל יכולות של הנעה וקטורית, חמקנות או שיוט על-קולי. בסופו של דבר, AL-31 הוחלף ב-WS-10 הסינית מתוצרת חברת שֶׁנְיָאנְג בספטמבר 2019. ה-שניאנג WS-10 הניע גם מטוסים שונים טרם השקתו בדגם חדש של J-20. ההשקה של המנוע בפועל החלה כבר ב-2015.
טיסות עם אבטיפוסים המונעים על ידי דגם ה-WS-10C של המנוע יצאו לדרך בנובמבר 2020. דגם ה-WS-10C היה צפוי להחליף את הסאטורן AL-31 לחלוטין ב-2021. ביוני 2021, התקשורת הסינית הממלכתית אישרה שמנועי WS-10C משולבים בשירות פעיל עם מטוסי J-20. ישנם דיווחים סותרים בנוגע לסוג המנוע של דגם ה-J 20B המצויד בהנעה וקטורית. ידוע כי מנוע WS-10B-3 המצויד בהנעה וקטורית הוצג בתערוכת התעופה והחלל הבינלאומית של סין 2018. המבער האחורי המיועד ל-J 20 הוא ה'שִׂיאָן WS-15', הנושא כוח דחף של 180 קילו-ניוטון. ישנו בנוסף גם דגם של ה-J 20 הכולל את המנוע WS-15 בעבור שיוט על-קולי. המטוס מצויד בבדיקת תדלוק נשלפת המוטבעת בצד ימין של תא הטייס, כדי לעזור לטייס להיות מודע למצב המטוס ולשמור על התגנבות תוך טיסה למרחקים גדולים יותר.
שירות

הרפובליקה העממית של סין הרפובליקה העממית של סין
חיל האוויר של צבא השחרור העממי - לערך 150 יחידות
הטייסת האווירית ה-9, בסיס וָאן-לִי, אַנחְווֵי
הטייסת האווירית ה-172, בסיס צַ'אנְגּ-גְ'ווֹ, חֶבֵּיי
הטייסת האווירית ה-176, בסיס דִּינְגּ-שִׂין, גַאנְסוּ
מפרט > מפרט כללי

צוות: אחד או שניים (תלוי דגם)
אורך: 23 מטר
מוטת כנפיים: 15 מטר
גובה: 4.7 מטר
משקל ריק: 17 טון
משקל טעון: 25 טון
משקל המראה מרבי: 35 טון
תכולת דלק מרבית: 12 טון
הנעה: תלוי דגם
מפרט > ביצועים

מהירות מרבית: פחות מ-2.5 מאך
טווח מרבי: 6,000 קילומטר
קצב טיסה מעלה מרבי: 304-306 מטר בשנייה
גובה מרבי: 20 קילומטר
יחס דחף למשקל: 0.92
כוח G מרבי: +9
כוח G מינימלי: -3
ראו גם

F-22 ראפטור
F-35 לייטנינג II
סוחוי Su-57
מיג 1.44
F-117 נייטהוק
קלאודיים

הקלאודיים (לטינית: Claudii) הוא השם (נומן גנטיליקיום) של אחד ממשפחת פטריקים ברומא העתיקה, שענפים שונים בו היו משפחות אצולה חשובות ומשפיעות בחברה הרומית.
לפי המסורת הרומאית הקלאודיים היו משפחה סאבינית מהעיר רגילום שהיגרה לרומא, על מועד הגירתם הדעות חלוקות: טיטוס ליוויוס קובע את מועד הגירתם לשנת 504 לפנה"ס כתוצאה מהשתייכות המשפחה לסיעה סאבינית שהתנגדה למלחמה כנגד רומא.(ליוויוס, מאז ייסוד העיר, ספר שני, טז') סווטוניוס לעומת זאת, מתארך את זמן הגירתם לעיר לזמן קצר לאחר ייסודה בעידן מלכותו של רומולוס וגורס שהם היגרו כתוצאה מהשפעתו של טיטוס טאטיוס ששימש כמלך-שותף לצדו של רומולוס. (סווטוניוס, טיבריוס, 1)
מייסד בית האב ברומא היה אפיוס קלאודיוס, לאחר שהיגר לעיר הוא קיבל אזרחות, חלקת אדמה באזור שמעבר לאניו וחלקת קבורה לבני משפחתו למרגלות גבעת הקפיטולין. עד מהרה קלאודיוס נהפך לפטריקי והתקבל כחבר בסנאט שבו הפך להיות אחד מהחברים הנכבדים ביותר. במשך הזמן המשפחה התפצלה לכמה בתי אב, חלקם פטריקים, שנשאו את הקוגנומן נירון, קאודקס, פולכר וקנטו וחלקם פלבאים, שנשאו את הקוגנומן מרקלוס, אסלוס, קנינה, פלאמן וקנטומלוס.
הענף הפטריקי של המשפחה העמיד בזמן הרפובליקה 28 קונסולים, חמישה דיקטטורים, שבעה קנסורים, כמו כן הם חגגו טריומף שש פעמים. הענף הפטריקי נודע בשחצנותו וגאוותנותו ועד ימיו של הקיסר קלאודיוס נמנעו מלאמץ למשפחתם בני בתי אב אחרים. (סווטוניוס, קלאודיוס האלוהי, 39)
המשפחה המפורסמת ביותר של הענף הפלבאי הייתה משפחת מרקלוס שבניה הגיעו למגיסטראטורות הבכירות ביותר. המפורסם שמבניה היה מרקוס קלאודיוס מרקלוס, שקנה את תהילתו בשירותו כמצביא בזמן המלחמה הפונית השנייה, ונבחר למשרת הקונסול חמש פעמים.
כינויה של שושלת הקיסרים הראשונה ששלטה ברומא עד שנת 69, "היוליים קלאודיים", בא לה משילוב שמות שני בתי אב: היוליים, שאליהם השתייך הקיסר אוגוסטוס, הקיסר הראשון של רומא, והקלאודיים, שאליהם השתייכו בני אשתו ליוויה, טיבריוס, הקיסר השני של רומא ואחיו דרוסוס. אף על פי שמה, הלגיטימיות של השושלת נבעה מהשתייכותה לבית האב של היוליים.
ראו גם

פובליוס קלודיוס פולכר
קורטינה ד'אמפצו

| --- | --- |

מרכז העיר קורטינה ד'אמפצו
 מדינה:  איטליה איטליה
 מחוז:  ונטו ונטו
 נפה:  בלונו
 בירת העיר:  קורטינה 
 שטח:  252.81 קמ"ר
 גובה:  1,224 מטרים
 אוכלוסייה:  ‏
  ‑ בעיר:  5,546 (1 בינואר 2023)
 קואורדינטות:  46°32′18″N 12°08′14″E﻿ / ﻿46.538333°N 12.137351°E﻿ / 46.538333; 12.137351 
 אזור זמן:  UTC+1
 https://www.comunecortinadampezzo.bl.it/
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקורטינה ד'אמפצו(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקורטינה ד'אמפצו(למפת ונטו רגילה) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי קורטינה ד'אמפצו(למפת ונטו מוגדלת) ונציה ורונה פדובה ויצ'נצה טרוויזו רוביגו קיוג'ה אוסטריה פריולי-ונציה ג'וליה  אמיליה-רומאניה לומברדיה טרנטינו אלטו אדיג'ה  הים האדריאטי קורטינה ד'אמפצו  he tabBackground:;tabBorder:#aaa;defaultTab:0;
 
קורטינה ד'אמפצו (באיטלקית: Cortina d'Ampezzo), או בקיצור קורטינה, היא עיר וקומונה הממוקמת בהרי האלפים הדרומיים (הדולומיטים) במחוז ונטו בצפון איטליה. העיר ממוקמת על גדות נהר בויטה (אנ'). העיר אירחה את אולימפיאדת החורף בשנת 1956 וכן עתידה לארח את אולימפיאדת החורף לשנת 2026 ביחד עם מילאנו.
אודות העיר

בימי הביניים הייתה העיר נתונה לשליטת האימפריה הרומית הקדושה. בשנת 1420 נכבשה העיר על ידי הרפובליקה של ונציה. לאורך השנים הייתה העיר תחת שליטה אוסטרית, בהמשך לתקופה קצרה תחת כיבוש נפוליאון בונפרטה, ולאחר מכן חזרה העיר לשליטה אוסטרית עד לשנת 1918, שלאחריה עברה העיר לשליטה איטלקית.
במאה ה-19 הפכה העיר למרכז תרבותי בולט לעבודת יד. בנוסף, נודעה העיר כמרכז לייצור רהיטים מעץ ומוצרים נוספים מנחושת, ברזל וזכוכית.
בעיר נמצאת בזיליקת סנטי פיליפו אה ג'אקומו, שנבנתה בשנים בין 1769 ל-1775, באתר שבו שכנו שתי כנסיות לשעבר במאות ה-13 ו-16. הבזיליקה היא המבנה המרכזי של הדקנות (אנ') של קורטינה. בנוסף לכך, בעיר יש שלושה מוזיאונים מרכזיים.
מאחר שהעיר שוכנת בלב הרי הדולומיטים בעמק אלפיני, היא מהווה אתר נופש פופולרי עבור תיירי ספורט חורף, ויש בה אתר סקי מהחשובים בעולם. בעונות החורף, אוכלוסיית השוהים בעיר מטפסת בממוצע מ-7,000 ל-40,000.
העיר נבחרה לארח את אולימפיאדת החורף 1944, אך המשחקים בוטלו עקב מלחמת העולם השנייה. 12 שנים לאחר מכן, אירחה העיר את אולימפיאדת החורף 1956, אלו היו משחקי האולימפיאדה הראשונים ששודרו באמצעות הטלוויזיה. בשנת 2026, עתידה העיר לארח את אולימפיאדת החורף 2026 יחד עם העיר מילאנו.
מספר סרטי קולנוע צולמו בעיר, הידועים מביניהם הם "הפנתר הוורוד", "לעינייך בלבד" ו"סחרור מסוכן".
בעיר פועלים מספר מוזיאונים. בשנת 1941 נפתח מוזיאון לאמנות מודרנית שמציג באוסף שלו יצירות של אמנים איטלקים של המאה ה-20 לרבות פיורנצו תומאה שנולד באזור.
בעיר ישנן חנויות של מעצבי אופנה מובילים, ובכלל זה בנטון, גוצ'י וג'אוקס, כמו גם חנויות אמנות, עתיקות, מלאכה שונות, וכן חנויות המתמחות בציוד עבור טיפוס הרים. עם זאת, המרכז "לה קופרטיבה די קורטינה" שנוסד בשנת 1893, הוא הסמל של העיר לקניות.
שמה של העיר היווה השראה לשמה של דגם המכונית פורד קורטינה, שחברת פורד ייצרה בשנים 1962–1982.
ערים תאומות

איטליה קטוליקה (אנ'), אמיליה-רומאניה, איטליה (מ־16 במרץ 1971)
פקיסטן סקארדו (אנ'), גילגיט-בלטיסטן, פקיסטן
גלריה

העיר בשנת 1971
תצפית על העיר
מסלולי הסקי בעיר
מדרחוב ועיריית קורטינהרחוב בעיר
צ'נגדו

| --- | --- |

פוטומונטז' של צ'נגדו
 מדינה:  הרפובליקה העממית של סין הרפובליקה העממית של סין
 מחוז:  סצ'ואן
 רשות מחוקקת:  Chengdu Municipal People's Congress 
 בירת התת-המחוז העירוני:  Wuhou District 
 תאריך ייסוד:  316 לפנה"ס
 שטח:  12,055 קמ"ר
 גובה:  500 מטרים
  ‑ הנקודה הגבוהה:  5,364 מטרים
  ‑ הנקודה הנמוכה:  378 מטרים
 אוכלוסייה:  ‏
  ‑ בתת-המחוז העירוני:  20,937,757 (2020)
  ‑ במטרופולין:  15,419,445 (2020)
  ‑ צפיפות:  1,737 נפש לקמ"ר (2020)
 קואורדינטות:  30°39′N 104°04′E﻿ / ﻿30.650°N 104.067°E﻿ / 30.650; 104.067
 אזור זמן:  UTC +8
 http://www.chengdu.gov.cn/echengdu
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןצ'נגדו(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןצ'נגדו(למפת סצ'ואן רגילה) נאנצ'ונג מיאניאנג גאנסו שאאנשי צ'ונגצ'ינג גוויג'ואו יונאן מיאנמר טיבט צ'ינגהאיצ'נגדו(למפת סצ'ואן מוגדלת) נאנצ'ונג מיאניאנג גאנסו שאאנשי צ'ונגצ'ינג גוויג'ואו יונאן מיאנמר טיבט צ'ינגהאיצ'נגדו    מיקומה של צ'נגדו במחוז סצ'ואן tabBackground:;tabBorder:#aaa;defaultTab:0;
 
צֶ'נְגְדוּ (בסינית: ‏成都קובץ:Zh-Chengdu.ogg‏Ⓘ‏; בפין-יין: Chéngdū) היא תת-מחוז עירוני, עיר הבירה והעיר המאוכלסת ביותר במחוז סצ'ואן שבמערב הרפובליקה העממית של סין. היא בנויה בצורה מעגלית, ומקיפים אותה ארבעה כבישי טבעת גדולים. במרכז העיר נמצאת כיכר טיינפו, בה ניצב פסלו של מאו דזה-דונג. העיר נוסדה בשנת 316 לפנה"ס בערך. העיר צ'נגדו מפורסמת בדובי הפנדה הגדלים בתחומי מחוז סצ'ואן, ובשטר הכסף הראשון מאז ומעולם - ה"ג'יאו דזה" (Jiao Zi) מתקופת שושלת סונג (שנת 1023).
אוכלוסייה

מרבית אוכלוסייתה של צ'נגדו מורכבת מבני האן, הקבוצה האתנית הגדולה ביותר בסין. על פי מפקד האוכלוסין משנת 2020 התגוררו בתת-המחוז העירוני כ-20.9 מיליון תושבים, מתוכם כ-15.4 מיליון בשטח האורבני, והיא מדורגת כעיר החמישית בגודל אוכלוסייתה במדינה (אחרי שאנגחאי, בייג'ינג, שנג'ן, וגואנגג'ואו). רבים מבני הכפרים, בעיקר במחוז סצ'ואן, מהגרים אל העיר ואוכלוסייתה נוטה לגדול.
חלוקה מנהלית

תת-המחוז העירוני צ'נגדו מחולק ל-12 מועצות, שלוש נפות כפריות וחמש נפות עירוניות:
מועצת גִ'ינְגְ'יָאנְג (锦江区/Jĭnjiāng Qū)
מועצת צִ'ינְגְיָאנְג (青羊区/Qīngyáng Qū)
מועצת גִ'ין-נְיוּ (金牛区/Jīnniú Qū)
מועצת ווּחוֹאוּ (武侯区/Wŭhòu Qū)
מועצת צֶ'נְגְחְוָוה (成华区/Chénghuá Qū)
מועצת לוֹנְגְצְ'וָאן-יִי (龙泉驿区/Lóngquányì Qū)
מועצת צִ'ינְגְבָּאיגְ'יָאנְג (青白江区/Qīngbáijiāng Qū)
מועצת שִׂינְדוּ (新都区/Xīndū Qū)
מועצת וֶנְגְ'יָאנְג (温江区/Wēnjiāng Qū)
מועצת שְׁוָאנְגְלְיוּ (双流区/Shuāngliú Qū)
מועצת פִּידוּ (郫都区/Pídū Qū)
מועצת שִׂינְגִ'ין (新津区/Xīnjīn Qū)
נפת גִ'ינְטָאנְג (金堂县/Jīntáng Xiàn)
נפת דָאיִי (大邑县/Dàyì Xiàn)
נפת פּוּגְ'יָאנְג (蒲江县/Pújiāng Xiàn)
הנפה העירונית דוּגְ'יָאנְג-יֵן (都江堰市/Dūjiāngyàn Shì)
הנפה העירונית פֶּנְגְג'וֹאוּ (彭州市/Péngzhōu Shì)
הנפה העירונית צְ'יוֹנְגְלָאי (邛崃市/Qiónglái Shì)
הנפה העירונית צ'וֹנְגְג'וֹאוּ (崇州市/Chóngzhōu Shì)
הנפה העירונית גְ'יֵין-יָאנְג (简阳市/Jiănyáng Shì)
כלכלה

צ'נגדו היא מרכז לוגיסטי ותעבורתי חשוב. כלכלתה מתבססת על שירותים (כ-50% ב-2013) תעשייה (כ-46%) וחקלאות.
צ'נגדו היא מרכז משמעותי לייצור טכנולוגיות מתקדמות ומוצרי אלקטרוניקה. העיר היא אחד הבסיסים החשובים של תעשיית הטכנולוגיה הסינית, וחברות בינלאומיות רבות - בהן אינטל, IBM, נוקיה, מוטורולה, SAP ומיקרוסופט - הקימו עיר מרכזי פיתוח.
חברת מטוסי הקרב של צ'נגדו (Chengdu Aircraft Company), המייצרת את מטוס הקרב צ'נגדו J-10 עבור הצבא הסיני, קבעה את מקומה בעיר צ'נגדו. זוהי אחת החברות המובילות בתעשייה הביטחונית של סין ויצרנית מרכזית עבור הצבא.
צ'נגדו מהווה מרכז לאומי בסין בתחום הרפואה הסינית המסורתית. היא הפכה למרכז המחקר והפיתוח הגדול ביותר במערב סין, וללא ספק אחד הגדולים ביותר בסין כיום. כתוצאה מכך, התפתח שוק רחב למגוון מוצרים של הרפואה הסינית המיועדות הן לשוק המקומי והן לשווקים בינלאומיים. בסשנת 2013 הסתיימה בניית ניו סנצ'ורי גלובל סנטר.
בשלבי בנייה נמצא מגדל צ'נגדו גרינלנד שמתוכנן להגיע לגובה של 468 מ'.
כלכלה > תיירות

העיר צ'נגדו הולכת ומתפתחת כמרכז תיירות מהגדולים בסין. צ'נגדו מהווה בסיס לטיולים בכל רחבי מחוז סצ'ואן. הממשלה הסינית גילתה לא מכבר את הפוטנציאל הגלום בעיר, והיא מפנה משאבים רבים ומשקיעה כסף בפיתוח התשתית התיירותית בצ'נגדו ובסביבתה.[דרוש מקור] התיירות בצ'נגדו, כמו ברוב חלקי סין, מתבססת על תיירות פנים יותר מאשר תיירות בינלאומית. עם זאת, ניכר שיפור משמעותי בתשתיות התיירותיות גם למבקרים המגיעים ממדינות אחרות. בעשור האחרון קמו מלונות רבים, חלקם ברמות של 4 ו-5 כוכבים, לצד אכסניות נוער רבות המיועדות למטיילים דלי תקציב.[דרוש מקור]
תיירים רבים פוקדים את מרכז הרבייה והמחקר של דובי הפנדה הענקית, המרוחק כ-10 קילומטרים ממרכז העיר. סין היא המקום היחיד בו הם חיים בטבע. במקום ישנו גן חיות קטן המציג לראווה דובי פנדה צעירים ובוגרים, ואת "הפנדה האדומה" (שלמרות שמה, היא שייכת למשפחה שונה מהפנדה הענק).
אקלים

האקלים בצ'נגדו הוא אקלים סוב-טרופי לח ורווי מונסונים. בדומה לרוב חלקי סין, עונות השנה מורכבות מחורף (בחודשים דצמבר–מרץ) - עונה קרה ויבשה - וקיץ (בחודשים יוני–ספטמבר) - עונה חמה ורטובה.[דרושה הבהרה] מספר ימי השמש בעיר נמוך מאוד, ובממוצע נמוך אפילו מזה של לונדון. אור השמש המועט מגיע לעיר בעיקר באביב, בחודשים אפריל-מאי.
העיר צ'נגדו גשומה כל ימות השנה, וממוצע המשקעים השנתי בה עומד על כ-840 מ"מ בשנה. עיקר המשקעים מופיעים בחודשים יולי-אוגוסט, ב-16 ימי גשם בממוצע בכל אחד מהחודשים הללו.
אחוזי הלחות בצ'נגדו הם מהגבוהים באסיה, ועומדים על ממוצע של כ-80% בכל ימות השנה.
הטמפרטורה בצ'נגדו עומדת על ממוצע של כ-C°‏ 7 בחודש ינואר, וכ-C°‏ 28 בחודש יולי.
תחבורה

העיר מהווה צומת דרכים מרכזי בסין בכלל ובסצ'ואן בפרט.
תחבורה > רכבות

תחנת הרכבת הצפונית של העיר היא הגדולה והחשובה בעיר. היא ממוקמת במפגש של ארבעה קווי רכבת - צ'נגדו-באוג'י, צ'נגדו-דונמינג, צ'נגדו-דאשיאן וצ'נגדו-צ'ונגצ'ינג. היא זכתה בתואר "תחנת הרכבת הבטוחה ובעלת השירות הטוב ביותר" על ידי הממונה על הרכבות בסין, והחזיקה בתואר "תחנת הרכבת המתקדמת ביותר" במשך 11 שנים.[דרוש מקור]
מדי יום עוברות בצ'נגדו לא פחות מ-60 רכבות, מחציתן יוצאות ממנה ומחציתן מגיעות אליה. 50,000 נוסעים עוברים בתחנת הרכבת מדי יום. התחנה מתמודדת עם עומס של כמעט 8 מיליון נוסעים מדי שנה, מה שהופך אותה לאחת מתחנות הרכבת העמוסות ביותר בסין. העיר מקושרת לבייג'ינג ולשאנגחאי באמצעות כמה סוגים של רכבות, כאשר הרכבת המהירה מאפשרת הגעה לערים אלה תוך 9 עד 12 שעות.
תחבורה > תעופה

נמל התעופה הבינלאומי שואנגליו בצ'נגדו (成都双流国际机场, קוד יאט"א: CTU) נחשב לאחד מ-100 שדות התעופה העמוסים ביותר בעולם.[דרוש מקור] עוברים בו למעלה מ-16 מיליון נוסעים מדי שנה, ליעדים בסין וברחבי העולם. שואנגליו הוא שדה התעופה השישי בגודלו בסין. מרבית הטיסות היוצאות משדה התעופה שואנגליו הן טיסות פנימיות, אך ישנן גם לא מעט טיסות בינלאומיות ליעדים ברחבי העולם, בהם אמסטרדם, פנום פן, טוקיו, סיאול, בנגקוק וסינגפור, ואף קישורים טרנס-מחוזיים להונג קונג ומקאו.
החל מ-26 בספטמבר 2018 מפעילה חברת סצ'ואן איירליינס טיסות ישירות מנמל התעופה בן-גוריון.
רעידת האדמה ב-2008

במאי 2008 אירעה רעידת אדמה עזה בעוצמה של 7.9 בסולם ריכטר, שמוקדה היה 80 ק"מ צפונית מערבית לעיר, שגרמה לפגיעות בעיר.
ערים תאומות

צרפת מונפלייה, צרפת (מ־1979)
סלובניה ליובליאנה, סלובניה (מ־1981)
אוסטריה לינץ, אוסטריה עילית, אוסטריה (מ־1983)
יפן קופו, יאמאנאשי, יפן (מ־1983)
ארצות הברית פיניקס, אריזונה, ארצות הברית (מ־1986)
קנדה ויניפג, מניטובה, קנדה (מ־1988)
בלגיה מכלן, בלגיה (מ־1993)
איטליה פלרמו, סיציליה, איטליה (מ־1999)
קוריאה הדרומית גימצ'און, צפון קיאנגסאנג, קוריאה הדרומית (מ־2000)
אינדונזיה מדן, צפון סומטרה, אינדונזיה (מ־2001)
ישראל חיפה, ישראל (מ־2013)
הערות שוליים

↑  China: Sìchuān (Prefectures, Cities, Districts and Counties) - Population Statistics, Charts and Map, www.citypopulation.de
↑  ג'יין-יאנג נמצאת מבחינה מנהלית בשטח השיפוט של צ'נגדו מאז מאי 2016. עד אז, הנפה העירונית השתייכה לנציבות העירונית דְזְה-יָאנְג (אנ').
↑  Chengdu, US Export.gov
↑  שדות התעופה הגדולים ביותר בסין הם: נמל התעופה קפיטל בבייג'ינג, שדות התעופה פודונג והונגצ'יאו בשאנגחאי, שדה התעופה באיונג בגואנגג'ואו ושדה התעופה באואן בשנג'ן.
↑  רק 8 שעות לסין: סיצ'ואן איירליינס מתחילה לטוס לתל אביב, ובזול, באתר וואלה, 28 באוגוסט 2018
| הערים הגדולות בעולם: ערים המונות לפחות חמישה מיליון תושבים |
| --- | --- | --- |
| 20,000,000+ | שאנגחאי • בייג'ינג • סאו פאולו • דלהי |  |
| 10,000,000+ | קראצ'י • לאגוס • איסטנבול • טוקיו • מומבאי • מוסקבה • גואנגג'ואו • פריז • שנג'ן • צ'נגדו • קינשאסה • קהיר • ג'קרטה • לאהור • סוג'ואו |  |
| 5,000,000+ | סיאול • מקסיקו סיטי • לונדון • לימה • דאקה • ניו יורק • בנגלור • בנגקוק • דונגגוואן • צ'ונגצ'ינג • נאנג'ינג • טהראן • שניאנג • בוגוטה • הו צ'י מין סיטי • הונג קונג • בגדאד • צ'נאי • צ'אנגשה • ווהאן • טיינג'ין • היידראבאד • האנוי • ריו דה ז'ניירו • פושאן • סנטיאגו דה צ'ילה • ריאד • אחמדאבאד • שאנטואו • סנקט פטרבורג • ח'רטום  • אנקרה • ג'ינאן • האנגג'ואו • סינגפור • יאנגון • לואנדה |  |
| --- | --- |
בקרת זהויות :  NLI: 987007552599305171  BnF: cb13745600g (data)  GND: 4249575-1  LCCN: n81020054  MusicBrainz: 5f4d5eda-0a2c-4a1b-a7f8-445524329dea  NARA: 10044282  NDL: 00638347  NKC: xx0048197  NLA: 36603745  SUDOC: 066838339  VIAF: 265184140   WorldCat (עם VIAF): 265184140 
רחוב בעיר
דובי פנדה במרכז הרבייה
דוב פנדה בוגר במרכז המחקר של הפנדות, צ'נגדו
ד'תרכ"א

ד'תרכ"א (4621)  היא שנה עברית  אשר  החלה ביום א' בתשרי, אור ל-19 בספטמבר 860 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 861. שנה מסוג השא, איננה מעוברת, ואורכה 355 ימים. זו שנה ראשונה לשמיטה.
לפי ההלכה, בשנת ד'תרכ"א מתחיל מחזור חמה בן 28 שנים, ולכן מברכים את ברכת החמה.
נפטרו

רב מתתיה
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי י"א בניסן - 26 במרץ 861 (לפי הלוח היוליאני, שהיה נהוג אז).
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
הערות שוליים

↑  רבי גדליה אבן יחיא, שלשלת הקבלה, באתר היברובוקס
היסטוריה של עם ישראל
ד'תרמ"ז

ד'תרמ"ז (4647)  היא שנה עברית  אשר  החלה ביום א' בתשרי, אור ל-3 בספטמבר 886 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 887. שנה מסוג זחג, היא מעוברת, ואורכה 383 ימים. זו שנה שישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
קורטני ברת'ולומיו

| --- | --- |
אין תמונה חופשית
 לידה:  24 ביוני 1994 (בת 30) הולנד, מישיגן, ארצות הברית
 מידע כללי
 מדינה:  ארצות הברית ארצות הברית
 ספורט
 ענף ספורט:  שחייה תחרותית
 תת-ענף:  גב, מעורב אישי
 מועדון:  Michigan Lakeshore Aquatics
 מאמן:  דונלד קימבל
 
קורטני ברת'ולומיו (באנגלית: Courtney Bartholomew; נולדה ב-24 ביוני 1994) היא שחיינית אמריקאית. היא שיאנית העולם בעבר במשחה שליחות 4x100 מטר מעורב לבריכת 25 מטר ושיאנית ארצות הברית בעבר לבריכת 25 במשחה ל-100 מטר גב.
ביוגרפיה

ברת'ולומיו גדלה בהולנד, מישיגן. אביה, צ'ארלס, הוא מהנדס אזרחי ואמה, אן, היא אחות מוסמכת. היא החלה לשחות בגיל 5. היא התאמנה במועדון המקומי בהדרכתו של דונלד קימבל. כיום, היא לומדת באוניברסיטת וירג'יניה.